google/wiki40b huggingface dataset:
Metal Heart

Τραγούδια του δίσκου

1. Metal Heart (Dirkschneider, Hoffmann, Fischer, Baltes, Kaufmann, Deaffy) - 5:19
2. Midnight Mover (Dirkschneider, Hoffmann, Fischer, Baltes, Kaufmann, Deaffy) - 3:05
3. Up to the Limit (Dirkschneider, Hoffmann, Fischer, Baltes, Kaufmann, Deaffy) - 3:47
4. Wrong Is Right (Dirkschneider, Hoffmann, Fischer, Baltes, Kaufmann, Deaffy) - 3:08
5. Screaming for a Love-Bite (Dirkschneider, Hoffmann, Fischer, Baltes, Kaufmann, Deaffy) - 4:06
6. Too High to Get It Right (Dirkschneider, Hoffmann, Fischer, Baltes, Kaufmann, Deaffy) - 3:47
7. Dogs on Leads (Dirkschneider, Hoffmann, Fischer, Baltes, Kaufmann, Deaffy) - 4:23
8. Teach Us to Survive (Dirkschneider, Hoffmann, Fischer, Baltes, Kaufmann, Deaffy) - 3:32
9. Living for Tonite (Dirkschneider, Hoffmann, Fischer, Baltes, Kaufmann, Deaffy) - 3:33
10. Bound to Fail (Dirkschneider, Hoffmann, Fischer, Baltes, Kaufmann, Deaffy) - 4:58
Προγκρές Μ-10

Αποστολή

Το διαστημόπλοιο εκτοξεύτηκε από το κοσμοδρόμιο του Μπαϊκονούρ στις 17 Οκτωβρίου 1991 (00:05:25 GMT) με πύραυλο Soyuz-U2. Έφτασε στον σταθμό ύστερα από ταξίδι τριών ημερών και συνδέθηκε, με την δεύτερη προσπάθεια, στην εμπρόσθια θύρα του κύριου τμήματος (αγγλ. core module) του Μιρ την 21η Οκτωβρίου (03:40:50 GMT). Η πρώτη απόπειρα σύνδεσης του με τον σταθμό ματαιώθηκε από τον υπολογιστή ελέγχου όταν το Προγκρές έφθασε σε απόσταση 150 μ από αυτόν.
Το Προγκρές Μ-9 έμεινε στο σταθμό για 91 ημέρες, ενώ στο ίδιο χρονικό διάστημα η ΕΣΣΔ διαλύθηκε με το διαστημικό πρόγραμμα της χώρας να περνά υπό τον έλεγχο της νεοσύστατης Ρωσικής Ομοσπονδίας. Το διαστημόπλοιο αποσυνδέθηκε από τον Μιρ στις 20 Ιανουαρίου 1992 (07:13:44 GMT) και καταστράφηκε στην ατμόσφαιρα πάνω από τον Ειρηνικό Ωκεανό λίγες ώρες αργότερα. 
Η κάψουλα επανεισόδου έφτασε στην Γη στις 12:03:30 GMT.
Θανατική ποινή στο Τουρκμενιστάν

Η Θανατική ποινή στο Τουρκμενιστάν αρχικά επιτρεπόταν από το Άρθρο 20 του Συντάγματος του 1992, όπου περιγραφόταν ως "μια εξαιρετική τιμωρία για τα βαρύτερα των εγκλημάτων". Το Δεκέμβριο του 1999, ένα προεδρικό διάταγμα κατήργησε τη θανατική ποινή "για πάντα".
Το Τουρκμενιστάν είναι μέλος του Δεύτερου Προαιρετικού Πρωτοκόλλου στο Διεθνές Σύμφωνο για τα ατομικά και Πολιτικά Δικαιώματα, με σκοπό την κατάργηση της θανατικής ποινής. Η θανατική ποινή αντικαταστάθηκε με ισόβια κάθειρξη.
Αννώνη

Τοξικολογία

Η ένωση αννωνασίνη (annonacin) που περιέχεται στους σπόρους ορισμένων μελών των Αννωνοειδών  όπως στην Αννώνη την ακανθώδη  (Annona muricata) (soursop) είναι μια νευροτοξίνη και φαίνεται να είναι η αιτία μιας νευροεκφυλιστικής νόσου. Η μόνη ομάδα ανθρώπων που είναι γνωστό ότι επηρεάζονται ζουν στην Καραϊβική, στο νησί της Γουαδελούπης και το πρόβλημα κατά πάσα πιθανότητα οφείλεται στην κατανάλωση των φυτών που περιέχουν αννωνασίνη (annonacin). Η διαταραχή είναι μια λεγόμενη ταυοπάθεια  που συνδέεται με τη μη φυσιολογική συσσώρευση συσσωματωμάτων πρωτεΐνης tau στον εγκέφαλο. Πειραματικά αποτελέσματα έδειξαν για πρώτη φορά ότι η νευροτοξίνη του φυτού αννωνασίνη, είναι υπεύθυνη για αυτή τη συσσώρευση.
Έντζο Φερνάντες

Συλλογική Καριέρα

Από το 2004, ο Έντζο αγωνιζόταν στα τμήματα υποδομής της Ρεάλ Μαδρίτης. Στις 6 Σεπτεμβρίου 2011, κλήθηκε από τον Ζοσέ Μουρίνιο να προπονηθεί με την πρώτη ομάδα του συλλόγου.
Στις 5 Αυγούστου 2013, ο Έντζο προωθήθηκε στην ηλικιακή κατηγορία Γιουβενίλ Α΄.

Διεθνής Καριέρα

Ο Έντζο Άλαν Ζιντάν Φερνάντες δύναται να αγωνιστεί με τα χρώματα της Γαλλίας, της Ισπανίας, καθώς και της Αλγερίας, λόγω των προγόνων του από την πλευρά του πατέρα του, οι οποίοι και κατάγονται από την συγκεκριμένη χώρα. Το 2010, ο Ζινεντίν Ζιντάν δήλωσε δήλωσε ότι είναι ήσυχος σχετικά με το αν ο γιος του θα επιλέξει να εκπροσωπήσει την Ισπανία ή την Γαλλία σε επίπεδο ανδρικών εθνικών ομάδων.

Προσωπική Ζωή

Οφείλει το όνομά του στον παλαιό Ουρουγουανό διεθνή ποδοσφαιριστή Έντζο Φραντσεσκόλι, ενώ είναι ο μεγαλύτερος γιος του Ζινεντίν Ζιντάν και της Βερονίκ Φερνάντες. Ο Έντζο έχει τρία νεαρότερα αδέρφια, τους Λυκά, Τεό και Ελιάζ οι οποίοι αγωνίζονται με τις μικρές ηλικιακές κατηγορίες της Ρεάλ Μαδρίτης.
Φρεντ Ντεγκαζόν

Βιογραφία

Γεννήθηκε στην Αγία Λουκία στις 4 Ιανουαρίου 1913 και μορφώθηκε στο κολέγιο της γενέτειράς του αρχικά. Εν συνεχεία ακολούθησε νομικές σπουδές στο Πανεπιστήμιο του Λονδίνου. Τη δεκαετία του 1940 υπηρέτησε ως δημόσιος υπάλληλος στην Δομινίκα, την Αγία Λουκία και την Τζαμάικα, ως την συνταξιοδότησή του, το 1969. Το 1949 ήταν επίτροπος και του ανατέθηκε το έργο της ανασυγκρότησης της πόλης Κάστρις έπειτα από την πυρκαγιά του 1948. Εξελέγη πρόεδρος της βουλής το 1977. Το 1978 η χώρα του έγινε ανεξάρτητη και το κοινοβούλιο τον εξέλεξε πρώτο πρόεδρο της Δομινίκας. Το αξίωμά του ήταν κατά πολύ εθιμοτυπικό.
Τον Ιούνιο του 1979 ξέσπασε συνταγματική κρίση που προκλήθηκε από την ανάγκη να προβεί η κυβέρνηση σε δημοκρατικές και σοσιαλιστικές μεταρρυθμίσεις. Ο Ντεγκαζόν αποπειράθηκε να εγκαταλείψει τη χώρα του με τη σύζυγό του και τελικά έφυγε στο Ηνωμένο Βασίλειο μέσω Αντίγκουας, αεροπορικώς. Η Βουλή εξέλεξε πρόεδρο την Τζένερ Άρμορ. Ο Ντεγκαζόν παραιτήθηκε επίσημα το Φεβρουάριο του 1980. Πέθανε στο Λονδίνο στις 4 Οκτωβρίου 2008.
Φίλιππος της Ορλεάνης (1869-1926)

Βιογραφία

Ήταν γιος του Φιλίππου κόμη του Παρισιού, δούκα της Ορλεάνης και διεκδικητή βασιλιά, ως Φιλίππου (Ζ΄), της Γαλλίας και της Μαρίας-Ισαβέλλας της Ορλεάνης, κόρης του Αντωνίου δούκα του Μονπανσιέ.

Οικογένεια

Το 1896 νυμφεύτηκε τη Μαρία-Δωροθέα των Αψβούργων-Λωρραίνης, κόρη του Ιωσήφ-Καρόλου παλατινού (κόμη) της Ουγγαρίας. Δεν απέκτησαν απογόνους.
Μιχαήλ Μυριδάκης

Βιογραφία

Γεννήθηκε στη Ζάκυνθο. Εργάστηκε στον ΟΤΕ. Για πρώτη φορά κατήλθε στην πολιτική με το κόμμα των Φιλελευθέρων στις εκλογές του 1932, χωρίς να εκλεγεί. Εξελέγη βουλευτής με την ΕΡΕ στις εκλογές του 1956 και επανεξελέγη στις εκλογές των ετών 1958, 1961, 1963 και του 1964.
Απεβίωσε στην Αθήνα το Φεβρουάριο του 1984.
Άννα του Σβάιντνιτς

Βιογραφία

Ήταν κόρη του Ερρίκου Β΄ δούκα της Σβιντνίτσα (γερμ. Σβάιντνιτς) και της Αικατερίνης των Καπετιδών-Ανζού, κόρης του Καρόλου Α΄ της Ουγγαρίας.
Δημογραφία της Κεντρικής Ασίας

Η Κεντρική Ασία είναι ποικιλόμορφη γη με πολλές εθνικές ομάδες, γλώσσες, θρησκείες και φυλές. Τα έθνη τα οποία αποτελούν την Κεντρική Ασία είναι πέντε από τις πρώην Σοβιετικές Δημοκρατίες: το Καζακστάν, το Κιργιστάν, το Τουρκμενιστάν, το Τατζικιστάν και το Ουζμπεκιστάν, οι οποίες μαζί έχουν συνολικό πληθυσμό περίπου 68 εκατομμυρίων. Το Αφγανιστάν δεν προσδιορίζεται πάντα ως μέρος της περιοχής, αλλά όταν συμπεριλαμβάνεται, η Κεντρική Ασία έχει συνολικό πληθυσμό περίπου 101 εκατομμυρίων (το 2016). Επιπροσθέτως, το Πακιστάν έχει μεγάλο πληθυσμό Κεντροασιατικών φυλών, αλλά δεν κατηγοριοποιείται ως Κεντροασιατικό έθνος. Οι περισσότεροι Κεντροασιάτες ανήκουν σε θρησκείες οι οποίες εισήχθησαν στην περιοχή εντός των τελευταίων 1500 ετών, όπως ο Σουνιτισμός, ο Σιιτισμός, ο Ισμαηλισμός, ο Τενγκρισμός και ο Συριακός Χριστιανισμός. Ωστόσο, ο Βουδισμός εισήχθη στην Κεντρική Ασία πριν πάνω από 2200 χρόνια, ενώ ο Ζωροαστρισμός πριν πάνω από 2500 χρόνια.
Τράπεζα (γεωλογία)

Στη Γεωλογία και ειδικότερα στη Γεωμορφολογία σύμφωνα με την ελληνική επίσημη ορολογία με τον όρο Τράπεζα χαρακτηρίζεται οποιαδήποτε απότομη ανυψωτική σχεδόν επίπεδη επιφάνεια της Γης που εκτείνεται σε μεγάλη έκταση, με σχεδόν κάθετες απολήξεις και αποκομμένη τελείως από ορεινούς όγκους. Πρόκειται για υψίπεδο αλλά όχι οροπέδιο.
Η μορφή αυτής της χαρακτηριστικής έξαρσης επειδή προσομοιάζει ακριβώς με τραπέζι μέσα στον ανοικτό χώρο αποκαλείται τράπεζα. Η Τράπεζα, ή Γεωτράπεζα, αποτελεί εν προκειμένω μια υπολειμματική γεωμορφή που έχει απομείνει μετά την καθοδική (κατά βάθος) διάβρωση των γύρω αυτής κοιλάδων. Συνεπώς η περιγραφή της ως έξαρση του εδάφους είναι φαινομενική.
Ακόμα όμως ειδικότερα στη Γεωλογία ο ελληνικός όρος Τράπεζα είναι συνώνυμος με τον αγγλικό όρο "platform" και τον γαλλικό "plate-forme", που χρησιμοποίησε ο Ε. Σουές το 1888 προκειμένου να περιγράψει μια ηπειρωτική ασπίδα όπου το κρυσταλλικό της υπόβαθρο καλύπτεται από ένα ασύμφωνο και ελαφρά παραμορφωμένο ιζηματογενές κάλυμμα, σε μορφή στρώματος οριζόντια παρατεταγμένου καταλαμβάνοντας μεγάλη έκταση με ανάλογο προς αυτό πάχος. Τέτοιες ακριβώς γεωμορφές είναι η Γεωτράπεζα Σιβηρίας και η Ρωσική Γεωτράπεζα που θεωρούνται και οι μεγαλύτερες σε έκταση στον κόσμο.
Θεοδοτίων

Συγγράμματα

Έγραψε μια νεώτερη μετάφραση της Θείας Γραφής, η οποία έγινε γνωστή στον Ειρηναίο το 176 ή 177.
Βραβείο Ντονόστια

Το Βραβείο Ντονόστια (ισπανικά: Premio Donostia, και Βασκικά:  Donostia Saria), είναι ένα τιμητικό βραβείο που δίνεται κάθε χρόνο στο Φεστιβάλ του Σαν Σεμπαστιάν από το 1986, σε ηθοποιούς και σκηνοθέτες για την προσφορά τους στην Έβδομη τέχνη.
Συπαληττός

Ονομασία

Ο δήμος πήρε πιθανώς το όνομά του, από τον μυθικό επώνυμο ήρωα Συπαληττό.

Τοποθεσία του αρχαίου Συπαληττού

Ο δήμος του Συπαληττού, ήταν δήμος των Μεσογείων. Η τοποθεσία του δήμου, σύμφωνα με τη γνώμη των περισσότερων ερευνητών, βρισκόταν στα βόρεια της Αθήνας, στην περιοχή της σύγχρονης Νέας Ιωνίας και την περιοχή η οποία αναφερόταν παλαιότερα ως Κουκουβάουνες, ενώ ο δήμος περιλάμβανε τμήματα της σημερινής βορειοανατολικής Νέας Ιωνίας και της Μεταμόρφωσης. Εκτιμάται, ότι ο δήμος βρισκόταν στα νοτιοανατολικά του δήμου των Αχαρνών, στην ανατολική όχθη του ποταμού Κηφισού, 4,5 χιλιόμετρα δυτικά του Αθμόνου, (δηλαδή του Μαρουσιού), στη σημερινή Μεταμόρφωση.
Ο ερευνητής του 19ου αιώνα Διονύσιος Σουρμελής, πίστευε ότι ο δήμος Συπαληττού βρισκόταν στην περιοχή του χωριού Λεβή, μεταγενέστερα τα Συπόλια ή Σεπόλια.

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές που έχουν βρεθεί, ως μέλος της Κεκροπίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος είχε επίσης 2 βουλευτές στη Βουλή των 600. Στις επόμενες περιόδους: Την τρίτη περίοδο (224/223 – 201/200 π.Χ.), την τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) παραμένει άγνωστος ο αριθμός των βουλευτών–αντιπροσώπων.
Είναι πιθανή επίσης, σύμφωνα με τον Meritt, περί το 145, η ενσωμάτωση του Συπαλλητού στη φυλή Ατταλίδα φυλή, κατά την 4η περίοδο ή/και κατά την 5η περίοδο.
Υπάρχει η εκτίμηση, με βάση επιγραφή των μέσων του 2ου αιώνα π.Χ., ότι ο Συπαληττός διαιρέθηκε σε δύο δήμους την περίοδο εκείνη, αν και δεν υπάρχουν γενικά άλλες περιπτώσεις, όπου κλεισθενικός δήμος χωρίστηκε σε μεταγενέστερη χρονολογία από την έναρξη των μεταρρυθμίσεων του Κλεισθένη και μάλιστα αυτή η υπόθεση δεν επιβεβαιώνεται από όλους τους μελετητές. Υπάρχει επίσης ιερό ημερολόγιο μεταξύ των ετών 470 - 460 π.Χ. έγγραφο που θεωρείται ιδιαίτερα σημαντικό, διότι είναι το πρώτο κείμενο γραμμένο στην Αττική που απαγορεύει αλλαγές στο νόμο.

Οι κάτοικοι του Συπαληττού

Ο δημότης του αρχαίου Συπαληττού ονομαζόταν Συπαλήττιος ή Συπαληττεύς.
Κλίμα της Σερβίας

Το σερβικό κλίμα είναι ηπειρωτικό στο βορρά, με κρύους χειμώνες και ζεστά, υγρά καλοκαίρια με καλά κατανεμημένες βροχοπτώσεις, και ένα κλίμα με περισσότερη επιρροή από την Αδριατική στο νότο, με ζεστά, ξηρά καλοκαίρια και φθινόπωρα και σχετικά ψυχρούς χειμώνες με έντονες εσωτερικές χιονοπτώσεις. Οι διαφορές στο υψόμετρο, η απόσταση από την Αδριατική Θάλασσα και οι μεγάλες λεκάνες απορροής, καθώς και η έκθεση στους ανέμους είναι οι αιτίες στις κλιματικές διαφορές στη χώρα.
Η Βόρεια Σερβία έχει τυπικό ηπειρωτικό κλίμα, με αέριες μάζες από τη βόρεια και δυτική Ευρώπη που διαμορφώνουν το κλιματικό προφίλ. Η Νότια και Δυτική Σερβία υπόκειται σε Μεσογειακές επιρροές. Ωστόσο, οι Δειναρικές Άλπεις και άλλες οροσειρές συμβάλουν στην ψύξη του μεγαλύτερου μέρος των μαζών θερμού αέρας. Οι χειμώνες είναι αρκετά σκληροί στην περιοοχή της Ράσκα λόγω των βουνών που περιβάλλουν το οροπέδιο. Μεσογειακές μικροπεριοχές υπάρχουν σε ολόκληρη τη νότια Σερβία, στο Ζλάτιμπορ και την επαρχία Πτσίνια γύρω από την κοιλάδα και το ποταμό Πτσίνια. Η μέση ετήσια θερμοκρασία του αέρα για την περίοδο 1961-90 για την περιοχή, με υψόμετρο μέχρι 300 μέτρα είναι 10.9 °C. Οι περιοχές με υψόμετρο από 300 έως 500 μέτρα έχουν μια μέση ετήσια θερμοκρασία γύρω στους 10.0 °C, και οι περιοχές με πάνω από 1.000 μέτρα έχουν μέση ετήσια θερμοκρασία γύρω στους 6.0 °C. Η χαμηλότερη καταγεγραμμένη θερμοκρασία στη Σερβία ήταν −39.5 °C  (13 Ιανουαρίου 1985, στο Καραγιουκίτσα Μπουνάρι στο Πεστέρ), και η υψηλότερη ήταν στους +44.9 °C  (24 Ιουλίου, 2007, Σμεντέρεβσκα Παλάνκα).
Μπάρμπαρα Παρτί

Βραβεία

Οι τιμές που έχει λάβει περιλαμβάνουν την προεδρία της Γλωσσολογικής Κοινότητας της Αμερικής (Linguistic Society of America) το 1986, επίτιμα διδακτορικά από το Κολέγιο Swarthmore το 1989, το Πανεπιστήμιο Charles της Πράγας το 1992 και το Copenhagen Business School το 2005, εκλογή στην Αμερικανική Ακαδημία Τεχνών και Επιστημών το 1984 και στην Εθνική Ακαδημία Επιστημών των Ηνωμένων Πολιτειών το 1989. Το 1992 έλαβε το Max-Planck-Forschungspreis (ερευνητικό βραβείο της Max Planck Society, μαζί με τον Hans Kamp).
Μύρτος Αχαΐας

Ονομασία

Σχετικά με την αρχική ονομασία του χωριού, η παρατιθέμενη βιβλιογραφία αποδέχεται ότι το χωριό υπήρξε αρχικά αλβανόφωνο και ότι η ονομασία «Μέρτεζα» είναι αλβανοποιημένη ελληνική ονομασία με την προσθήκη της κατάληξης -ζα και σημαίνει μικρή μυρτιά.
Διονύσιος (όνομα)

Διονύσιος  [στα νέα ελληνικά: δionísios, δjonísios] (γενική: Διονυσίου)· καθημερινός τύπος: Διονύσης [δionísis, δjonísis], ελληνικό αντρικό κύριο όνομα (βαφτιστικό όνομα).

Ετυμολογία του ονόματος Διονύσιος

Το αρχαιοελληνικό όνομα Διονύσιος, προέρχεται από το Διόνυσος, το όνομα του θεού του οίνου και της γονιμότητας, γιου του Δία και της θνητής Σεμέλης στην αρχαιοελληνική μυθολογία, σχηματισμένο με τρόπο ανάλογο με άλλα θεοφόρα, λ.χ. Αρτέμιος, Δημήτριος κ.ά., και σημαίνει «αφιερωμένος στον Διόνυσο». Το ίδιο το θεωνύμιο Διόνυσος, επίσης Διόννυσος και Ζόννυσος, από το *Διόσ-νυσος, είναι αβέβαιου ετύμου. Σύμφωνα με τον Γ. Μπαμπινιώτη, αν για το πρώτο συνθετικό του ονόματος είναι βέβαιο ότι προέρχεται από το Ζεύς, γενική Διός, για το δεύτερο συνθετικό, από τις πολλές υποθέσεις οι οποίες έχουν διατυπωθεί, η πιο αληθοφανής το συνδέει με το Νῦσα / Νῦσσα, όνομα νυμφών οι οποίες θεωρούνταν από τη μυθολογία ως τροφοί του Διονύσου. Η αναγωγή του θεού σε θρακικές και λυδικές πηγές δεν ευσταθεί μετά τη διαπίστωση της ύπαρξής του ήδη στη μυκηναϊκή εποχή (πβ. μυκηναϊκό di-wo-nu-so-jo, τύπος γενικής).
Οι Ρωμαίοι αποκαλούσαν τον Διόνυσο Bacchus (Βάκχος). Τα ίχνη της καταγωγής και αυτού του ονόματος χάνονται στο χώρο του αρχαίου μύθου. Σύμφωνα με τον Γ. Μπαμπινιώτη, το λατινικό Bacchus προέρχεται από το ελληνικό Βάκχος, και είναι άγνωστου ετύμου, πιθανό δάνειο ανατολικής προέλευσης. (Βλ. όνομα Βάκχος.) Από το Βάκχος έρχεται το αρχαιοελληνικό Βακχυλίδης (βλ. τον χορικό ποιητή Βακχυλίδη), Βάκχος + επίθυμα -υλ- (πβ. Αισχ-ύλος, Κρατ-ύλος) + παραγωγικό επίθημα -ίδης, αλλά και ο άγιος Βάκχος, που στην Κύπρο λέγεται Βάκκος.
Με τον Διόνυσο από πολύ νωρίς ταυτίστηκε ο Λίμπερ, αρχαία λατινική αγροτική θεότητα, που το όνομά του σημαίνει «ελεύθερος» και θυμίζει τις συνηθισμένες επωνυμίες του Διονύσου, Λυαῖος, Ἐλευθέριος «αυτός που απελευθερώνει».
Από το πρώτο συνθετικό Δίας παράγονται πολλά άλλα ονόματα, λ.χ. Διόδωρος, Διογένης, Διομήδης, Διοκλητιανός κ.ά. Τέλος, από το Διόνυσος παράγονται τα ονόματα: Διονυσοφῶν, Διονυσοφάνης, Διονυσόδωρος, / Διονυσοδώρα, Διονυσόδοτος, Διονυσογένης, Διονυσιφάνης κτλ.
Νέτμπολ

Το νέτμπολ ή δικτυοσφαίρα είναι ένα γυναικείο ομαδικό άθλημα, που μοιάζει αρκετά με το μπάσκετ.
Παίζεται σε μεγαλύτερο γήπεδο από το μπάσκετ,υπάρχουν 2 ομάδες που η κάθε ομάδα έχει επτά παίκτριες και τα δίχτυα στηρίζονται σε στύλους αντί για ταμπλό. Το νέτμπολ ξεκίνησε στις Ηνωμένες Πολιτείες, και σήμερα είναι αρκετά δημοφιλές στην Καραϊβική, στη Σρι Λάνκα και στο Ηνωμένο Βασίλειο.Έχει περίπου τους ίδιους κανόνες με το μπάσκετ.
Glock

Προδιαγραφές

Τύπος: Ημιαυτόματο πιστόλια - Μοντέλα 17, 17L, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39 Αυτόματο πιστόλι - Μοντέλο 18
Διαμέτρημα: 9x19mm, 10mm, .380 ΑΚΕ, .40 S & W, .357 SIG, .45 ΑΚΕ, .45 GAP
Χωρητικότητα: 6, 10, 12, 13, 15, 17, 19, 25, 31, 33
Τρόποι Πυροβολισμού: Ημιαυτόματα (Ημιαυτόματα / Πλήρως Αυτόματο για το Glock 18)
Δήμος Ερινεού

Δήμος Ερινεού (1996-2010)

Ιδρύθηκε το 1996 με την συνένωση των κοινοτήτων των χωριών Καμάρες, Ζήρια και Νέος Ερινεός. Το 1998 προστέθηκαν στο δήμο, σύμφωνα με το Σχέδιο «Καποδίστριας», τα χωριά των κοινοτήτων Σαλμενίκου, Αρραβωνίτσας και Δαμακινίου. Στο δήμο ανήκει επίσης ο οικισμός Μεσοχώρι.

Γεωγραφία

Από το Δήμο Ερινεού ρέει ο Σαλμενίκος ποταμός (ή Φοίνικας) και μεγάλο μέρος του δήμου καλύπτεται από το όρος Ζήρια.

Αρχαία Ιστορία

Στην περιοχή του Δήμου υπήρχε η Ρυπική χώρα και η αρχαία πόλη Ρύπες η οποία ήταν μία από τις πόλεις της Αχαϊκής συμπολιτείας. Στην θαλάσσια περιοχή έγινε ναυμαχία μεταξύ Αθηναίων και Πελοποννησίων το 412 π.X. Στις Καμάρες υπάρχουν ερείπια από καμάρες υδρεύσεως της ρωμαϊκής εποχής στα οποία οφείλεται η ονομασία του χωριού Καμάρες. Στο χωριό Σαλμενίκο υπάρχει κάστρο το Κάστρο της Ωριάς. Στο σημερινό Λαμπίρι υπήρχε στην αρχαιότητα το λιμάνι των Ρυπών, ο Ερινεός, του οποίου το όνομα προέρχεται από την αγριοσυκιά. Το Λαμπίρι πήρε το όνομά του από τον Γάλλο σταυροφόρο και φεουδάρχη της περιοχής Sir de Lambri.

Δήμος Ερινεού (1835-1912)

Το 1907 ο Δήμος είχε 4.500 κατοίκους και περιελάμβανε τα χωριά Σαλμενίκο (έδρα του δήμου), Άβερνα, Σελλά, Πιτίτσα, Καμάρες, Προβοδός, Ζήρια, Συνανιά, Βερίνο, Γκρόμπα, Αραγόζαινα, Τραγανό, Δουκαναίικα, Μυρόβρυση και Μάγειρα. 
Σύμφωνα με τον Χ. Κορύλλο ο Δήμος ανήκε στην Επαρχία Πατρών ήταν Β' τάξεως και συνόρευε με τους δήμους Αιγίου, Φαρρών και Πατρέων. Είχε 4 δημοτικά σχολεία αρρένων, 2 θηλέων, ένα ελληνικό σχολείο και 6 γραμματεία. Κύρια ασχολία των κατοίκων ήταν η κτηνοτροφία και η γεωργία.

Αθλητισμός

Ομάδες του Δήμου είναι ο Α.Σ. Αχιλλέας Καμαρών με τμήματα Ποδοσφαίρου και καλαθοσφαίρισης, ο Α.Ο. Ζήριας, και ο Ολυμπιακός Καμαρών.
Ολυμπιακός Καμαρών

Ο Α.Π.Σ. Ολυμπιακός Καμαρών ιδρύθηκε το 1991 και έχει έδρα το χωριό Καμάρες, δίπλα στο Αίγιο. Αγωνίζεται στο Εθνικό Στάδιο Καμαρών το οποίο έχει φυσικό χόρτο. Χρώματα έχει το κόκκινο-άσπρο. Ανήκει στην δύναμη της Ε.Π.Σ. Αχαΐας με αριθμό μητρώου ΕΠΟ 4877. Είναι το δεύτερο σωματείο των Καμαρών μετά τον Αχιλλέα Καμαρών. Από την ημέρα ίδρυσής του έχει αγωνιστεί μόνο στη Β' και Γ' κατηγορία.
Α.Ο. Ζήρια

Ο Α.Ο. Ζήρια ιδρύθηκε το 1980 και έχει έδρα το χωριό Ζήρια με χρώματα το μαύρο και άσπρο και έμβλημα ένα αστέρι. Αγωνίζεται στο γήπεδο Θεόδωρος Αντωνόπουλος  που διαθέτει φυσικό χλοοτάπητα και έχει πάρει το όνομα του παλιού ποδοσφαιριστή της ομάδας που απεβίωσε στην προπόνηση της ομάδας το 2008. Αγωνίζεται στην Α' κατηγορία από το 2003. Ο ΑΟ Ζήρια διέθετε στις τάξεις του και έναν διεθνή ποδοσφαιριστή τον Παύλο Μητρόπουλο, βασικό στέλεχος της Εθνικής Ελλάδος παίδων, μέχρι που πήρε μεταγραφή το 2007 στον Παναιγιάλειο Γ.Σ. όπου αγωνιζέται έως σήμερα.
Χριστόφορος του Όλντενμπουρκ

Βιογραφία

Ήταν ο τρίτος γιος του Ιωάννη Ε΄ κόμη του Όλντενμπουρκ & Ντέλμενχορστ και της Άννας, κόρης του Γεωργίου Α΄ πρίγκιπα του Άνχαλτ-Τσέρμπστ.
Ως νέος εκπαιδεύτηκε για κληρικός, αλλά αργότερα, μάλλον λόγω οικονομικών προβλημάτων, επέλεξε στρατιωτική σταδιοδρομία και έλαβε μέρος σε πολέμους στη Γερμανία. Περιγράφεται ως "ο διανοουμενος μισθοφόρος" (condottiere), που κατείχε κλασική Ελληνική παιδεία, αλλά μάλλον όχι μεγάλο στρατιωτικό ταλέντο.
Ως 2ος εξάδελφος του έκπτωτου Χριστιανού Β΄ της Δανίας ενδιαφέρθηκε για την πολιτική της Σκανδιναβίας. Όταν απεβίωσε ο Φρειδερίκος Α΄ το 1534, ο γιος του Χριστιανός Γ΄ (επίσης 2ος εξάδελφός του) διεκδίκησε το θρόνο. Τότε ο Χριστόφορος, που είχε γίνει Προτεστάντης, μισθώθηκε από την πόλη Λύμπεκ ως ο στρατιωτικός ηγέτης της συμμαχίας του Λύμπεκ, των Δανών λαϊκών και των Προτεσταντών, εναντίον του Χριστιανού Γ΄ και των Δανών ευγενών. Ο σκοπός τους ήταν η επιστροφή του Χριστιανού Β΄ στην εξουσία, αλλά η πρόθεση του Χριστοφόρου ήταν να λάβει ο ίδιος τον θρόνο.
Έγινε κυβερνήτης της Ζηλανδίας και της Σκάνια (της νοτιότερης επαρχίας της Σουηδίας) με τον τίτλο του αντιβασιλιά και κατέκτησε τη νήσο Φύνεν. Αλλά μετά από αυτή την ευοίωνη αρχή, είχε στρατιωτικές αποτυχίες και οι σύμμαχοι διαμαρτυρήθηκαν. Το Λύμπεκ πρόσφερε το στέμμα στον Αλβέρτο Ζ΄ δούκα του Μεκλεμβούργου, πράγμα που προκάλεσε αντιζηλία μεταξύ των δύο ανδρών. Εν τω μεταξύ ο Χριστιανός Γ΄ κατέλαβε τη Γιουτλάνδη και το Φύνεν και πολιόρκησε τους δύο αντιπάλους του στη Κοπεγχάγη, ώσπου τους αιχμαλώτισε.
Μετά την ήττα του επέστρεψε στο Όλντενμπουρκ. Ενεπλάκη σε μερικούς πολέμους της Βορείου Γερμανίας. Σχεδίασε μία κατάληψη της Σουηδίας και υποστήριξε τη Σμαλκαλδική Ένωση. Έπειτα διέμεινε σε μία μονή, όπου απεβίωσε το 1566 άγαμος, σε ηλικία 62 ετών.
Εύοσμος

Χαρμάνκιοϊ

Τουλάχιστον από το 17ο αιώνα, η περιοχή ήταν γνωστή με την ονομασία Χαρμάνκιοϊ (τουρκικά: Harmanköj ή Harmankioi), που στην τουρκική γλώσσα σημαίνει «χωριό με αλώνια». Μετά τη Μικρασιατική Καταστροφή, το χωριό, που αποτέλεσε τον κεντρικό οικιστικό πυρήνα του σημερινού Ευόσμου, άρχισαν να το αποκαλούν Παλαιό Χαρμάνκιοϊ, προκειμένου να διακρίνεται από τον μεταγενέστερό του οικισμό με το όνομα Νέο ή Κάτω Χαρμάνκιοϊ, που αργότερα μετονομάστηκε σε Ελευθέριο ή Ελευθέρια. Το Κάτω Χαρμάνκιοϊ δημιουργήθηκε στα νότια του  προγενέστερου χωριού, προκειμένου να φιλοξενήσει πρόσφυγες από τους Βαλκανικούς Πολέμους.

Νέα Πολιτεία

Η Νέα Πολιτεία είναι περιοχή βόρεια του κέντρου του Ευόσμου, που οριοθετείται κάτω από την Περιφερειακή αφενός και την παράλληλη οδό 25ης Μαρτίου αφετέρου. Η περιοχή γνώρισε στη δεκαετία του 2000 μεγάλη ανοικοδόμηση και πληθυσμιακή αύξηση. Σήμερα οι κάτοικοι ανέρχονται σε 8-12 χιλιάδες ενώ πάνω από την περιφερειακή οδό έχει αρχίσει η ανοικοδόμηση της Άνω Νέας Πολιτείας.

Αθλητικές ομάδες

Στον Εύοσμο εδρεύει η επαγγελματική ποδοσφαιρική ομάδα Αγροτικός Αστέρας που δημιουργήθηκε από πρόσφυγες της Μικράς Ασίας και το ιστορικό γήπεδό του έχει χωρητικότητα περίπου 2500 θεατών.
Στο μπάσκετ και στο βόλεϋ δραστηριοποιείται ο Α.Σ. Πρωτέας. Ακόμη στο μπάσκετ υπάρχουν οι ομάδες Αίας Ευόσμου (Β΄ Εθνικη κατηγορία), Δόξα Ελπίδος Ευόσμου κ.ά.

Δήμος Ευόσμου

Ο δήμος Ευόσμου βρισκόταν στην Περιφερειακή Ενότητα Θεσσαλονίκης της Περιφέρειας Κεντρικής Μακεδονίας.
1000 Πιάτσια

Φυσικά χαρακτηριστικά

Η μέση διάμετρος της Πιάτσιας εκτιμάται σε 47,78 ± 2,0 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,112. Η Πιάτσια περιστρέφεται γύρω από τον εαυτό της μία φορά κάθε 9 ώρες και 28 λεπτά.
Κωνσταντίνος Μακρίδης

Απόλλων

Ο Κωνσταντίνος Μακρίδης ξεκίνησε την ποδοσφαιρική του καριέρα από νεαρή ηλικία στις ακαδημίες του Απόλλωνα Λεμεσού. Αργότερα οι  συντελεστές τις ομάδας του Απόλλωνα ανακάλυψαν το μεγάλο ταλέντο που είχαν στις ακαδημίες τους και έσπευσαν να τον προωθήσουν στην πρώτη ομάδα. Έτσι από το 2001 μέχρι και το 2004 ο Κωνσταντίνος Μακρίδης ήταν μέλος της πρώτης ομάδας του Απόλλωνα. Την τελευταία του σεζόν στον Απόλλωνα ο προπονητής της ομάδας Ντουμιτρέσκου είχε ενημερώσει τον Κωνσταντίνο ότι ήταν εκτός πλάνων και έτσι τον Ιανουάριο του 2004 έψαχνε ομάδα.

ΑΠΟΕΛ

Στο ΑΠΟΕΛ δεν άφησαν την ευκαιρία να πάει χαμένα και στο τέλος της μεταγγραφικής περιόδου του Ιανουαρίου το 2004, έκλεψαν τον νεαρό-πολλά υποσχόμενο Μακρίδη από τον Απόλλωνα. Στο ΑΠΟΕΛ θα αυξήσει τις ποδοσφαιρικές του μετοχές, όπου και θα παραμείνει μέχρι το καλοκαίρι του 2008. 2 Πρωταθλήματα και 2 κύπελλα ο απολογισμός του αυτή την περίοδο.